Finalişti+ciclul+primar


 * Creţu Laura Nicoleta, Şcoala cu clasele I-VIII nr. 311, Bucureşti, sector 6 **

30/05/2011 16:18:38 Finaliştii celei de-a doua ediţii a concursului de desene organizat de Reprezentanţa Comisiei Europene în România au fost desemnaţi în această lună. Din cele peste 3500 de lucrări înscrise în concurs, 60 de creaţii artistice au fost selectate pentru finală, iar cele mai reuşite dintre ele vor fi desemnate câştigătoare. Astfel, pentru fiecare categorie de concurs - primar şi gimnazial, au fost selectate câte 30 de lucrări dintre care vor fi alese ocupantele locurilor I, II şi III, urmând să fie acordate totodată şi câte trei menţiuni pentru fiecare secţiune în parte. Organizat pentru al doilea an consecutiv, în Anul European al Voluntariatului de această dată, concursul de desene a avut drept temă voluntariatul. Elevi din ciclul primar şi gimnazial din toate şcolile din România au fost invitaţi să se înscrie în concurs cu lucrări ce au surprins diferite forme ale voluntariatului, atât prin abordarea unor teme recomandate, precum ”O faptă bună, dincolo de răsplată”, ”Ajutor pentru cei de lângă tine”,” Un copil, un animal”, ” Voluntariatul, ca stil de viaţă”, ”Dăruieşte o carte sau o jucărie”, ” Grija faţă de mediul înconjurător”, cât şi prin abordarea altor unghiuri relevante pentru tematica propusă, lăsate la alegerea participanţilor. În concurs au fost acceptate lucrări realizate în orice tehnică (ulei, acuarelă, creion, peniţă, colaj, ceracolor etc.), iar printre criteriile care au stat la baza selecţiei lucrărilor finaliste s-au numărat relevanţa temelor abordate, originalitatea, precum şi impactul vizual şi comunicativ al creaţiilor. Juriul a fost format din şapte membri care au evaluat modul în care creaţiile înregistrate în competiţie au întrunit criteriile menţionate.  Finaliştii concursului de desene din acest an sunt aşteptaţi la festivitea de premiere ce va avea loc în Bucureşti, în toamnă. Aceştia vor primi câte o diplomă de participare, iar câştigătorii şi premiile vor fi anunţate cu acest prilej, pentru fiecare categorie de vârstă (primar şi gimnazial). Cei 60 de finalişti vor fi insoţiţi la festivitatea de premiere de către un adult, fie un cadru didactic sau părinte. Ca şi în ediţia precedentă, lucrările finaliste, incluzând lucrările câştigătoare vor fi ulterior înscrise într-o licitaţie special organizată pentru colectarea de fonduri destinate copiilor dezavantajaţi.